Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/ 06, 146/08, 38/09, 153/09, 143/12, 152/14 i 81/15 – pročišćeni tekst) i članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. - pročišćeni tekst), zamjenik koji obnaša dužnost gradonačelnika Grada Koprivnice Mišel Jakšić, dipl. oec. dana 29. ožujka 2017. godine donio je

**ZAKLJUČAK**

**o stavljanju izvan snage Zaključka o raspisivanju javnog natječaja**

**za prodaju zemljišta u Poslovnim zonama „Dravska“ i „Radnička“**

**I.**

Stavlja se izvan snage Zaključak o raspisivanju javnog natječaja za prodaju zemljišta u Poslovnim zonama „Dravska“ i „Radnička“, KLASA: 944-01/16-01/0136, URBROJ: 2137/01-05-05/1-16-1, od 11.01.2017. godine.

**II.**

Obavijest o poništenju javnog natječaja iz točke I. ovog Zaključka, objavit će se u Glasu Podravine i prigorja i web stranici Grada Koprivnice www.koprivnica.hr.

Obavijest iz stavka 1. ove točke, nalazi se u prilogu i čini sastavni dio ovog Zaključka.

KLASA: 944-01/16-01/0136

URBROJ: 2137/01-05-05/1-17-3

Koprivnica, 29. ožujka 2017.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**O B R A Z L O Ž E NJ E**

Zamjenik koji obnaša dužnost gradonačelnika Grada Koprivnice je dana 11.01.2017. godine donio Zaključak o raspisivanju javnog natječaja za prodaju zemljišta u Poslovnim zonama „Dravska“ i „Radnička“, KLASA: 944-01/16-01/0136, URBROJ: 2137/01-05-05/1-16-1. Javni natječaj objavljen je u Glasu Podravine i prigorja dana 20. 01. 2017. godine i web stranici Grada Koprivnice.

Obzirom da je Gradsko vijeće Grada Koprivnice na sjednici održanoj dana 14. 03. 2017. godine donijelo Odluku o dopuni Odluke o prodaji i kupnji nekretnina u poslovnim zonama Grada Koprivnice, kojom su promijenjeni uvjeti natječaja, zaključkom se predlaže stavljanje izvan snage zaključaka o raspisivanju navedenog javnog natječaja.

Nakon poništavanja javnog natječaja donijet će se novi zaključak o raspisivanju javnog natječaja sa promijenjenim uvjetima a u skladu sa Odlukom o dopuni Odluke o prodaji i kupnji nekretnina u poslovnim zonama Grada Koprivnice.

Obavijest o poništenju javnog natječaja objavit će se u Glasu Podravine i prigorja i web stranici Grada Koprivnice.

Stoga se predlaže donošenje ovog Zaključka.

Nositelj izrade i predlagatelj akta:

UPRAVNI ODJEL ZA FINANCIJE, POTICANJE PODUZETNIŠTVA I KOMUNALNO GOSPODARSTVO

Pročelnica:

Jasmina Stričević

ODSJEK ZA UPRAVLJANJE NEKRETNINAMA

Voditelj:

Mijo Horvat